b'\n_START_ARTICLE_\nOmaras pusry\xc4\x8diams\n_START_SECTION_\nTurinys\n_START_PARAGRAPH_\nUnitaz\xc5\xb3 pardav\xc4\x97jui Enriko nesiseka: gresia eilinis atleidimas i\xc5\xa1 darbo, jei per dien\xc4\x85 jis nesudarys nei vieno sandorio (tai jam nepavyksta jau pus\xc4\x99 met\xc5\xb3), o \xc5\xbemona Matilda, dirbanti padav\xc4\x97ja, priversta papildomai u\xc5\xbedarbiauti vogdama i\xc5\xa1 kapini\xc5\xb3 g\xc4\x97les. Po nepavykusios savi\xc5\xbeudyb\xc4\x97s Enriko pamato laikra\xc5\xa1tyje skelbim\xc4\x85, kad \xc4\xaf miest\xc4\x85 atvyko turtinga g\xc4\x97li\xc5\xb3 augintoja Karla Spinozi su vyru Mario, buvusiu Enriko suolo draugu. Nusprend\xc4\x99s, kad tik draugas gali j\xc4\xaf i\xc5\xa1gelb\xc4\x97ti nuo darbo netekimo, jis leid\xc5\xbeiasi \xc5\xa1io ie\xc5\xa1koti._NEWLINE_Tuo metu Mario, visi\xc5\xa1kai priklausomas nuo turtingos \xc5\xbemonos, \xc5\xa1iai i\xc5\xa1vykus leid\xc5\xbeia laik\xc4\x85 su stiuardese Monika. Enriko pasirodymas jo visai nesudomina ir buvus\xc4\xaf draug\xc4\x85 jis u\xc5\xbepjudo \xc5\xa1unimi. Netrukus po to jam paskambina \xc5\xbemonos sekretor\xc4\x97 ir prane\xc5\xa1a, kad d\xc4\x97l streiko l\xc4\x97ktuvo skrydis buvo atid\xc4\x97tas ir Karla gr\xc4\xaf\xc5\xbeta namo. M\xc4\x97gindamas i\xc5\xa1sisukti i\xc5\xa1 pad\xc4\x97ties, Mario susitaiko su Enriko ir net pasira\xc5\xa1o sutart\xc4\xaf nupirkti i\xc5\xa1 jo 30 unitaz\xc5\xb3, jei \xc5\xa1is ir Monika sutiks trupam suvaidinti jaunaved\xc5\xbeius jo draugus._NEWLINE_Gr\xc4\xaf\xc5\xbeusi namo Karla ima organizuoti svarb\xc5\xb3 vakar\xc4\x97l\xc4\xaf ir \xc4\xaf j\xc4\xaf pakvie\xc4\x8dia Mario draugus. Enriko nori grei\xc4\x8diau sprukti, ta\xc4\x8diau Monika nesutinka ir jie lieka. Aptarnauti sve\xc4\x8dius Karla nusamdo restoran\xc4\x85, kurio komandoje pasirodo esanti ir Matilda. Prasideda eil\xc4\x97 nesusipratim\xc5\xb3: Mario stengiasi nors trumpam likti dviese su Monika, Enriko slapstosi, kad \xc5\xbemona jo neatpa\xc5\xbeint\xc5\xb3, o Karla m\xc4\x97gina sudaryti svarb\xc5\xb3 sand\xc4\x97r\xc4\xaf su pakviestu vokie\xc4\x8di\xc5\xb3 verslininku. Galiausiai, kai tiesa i\xc5\xa1ai\xc5\xa1k\xc4\x97ja, Karla i\xc5\xa1varo Mario i\xc5\xa1 nam\xc5\xb3, Monika \xc5\xa1io nepriima, Matilda susipyksta su Enriko ir \xc5\xa1is lieka gyventi pas Karl\xc4\x85._NEWLINE_Po kuriam laikui po bendro Karlo ir Enriko gyvenimo kartu (jie abu nepatenkinti, Enriko paslap\xc4\x8dia lankosi pas \xc5\xbemon\xc4\x85, o Karla susitikin\xc4\x97ja su Mario), ji nusprend\xc5\xbeia pra\xc5\xa1yti Matildos, kad \xc5\xa1i priimt\xc5\xb3 savo buvus\xc4\xaf vyr\xc4\x85 atgal...'